khistorydata/jeongjo-sjw-relations huggingface dataset:
정조 19년
賑恤廳啓目粘連守令邊將察訪宜有分等褒嘉之典考其自備多寡竝令該曹考例稟處爲白乎矣旣非通一道大賑而稍實邑私賑登聞事係格外姑置勿論至於爲民願納湖南旣命還給本道段置亦宜一體施行何如判付啓竝只依回啓施行爲旀其中靑山女人高召史之出義氣濟活三百餘人者極爲超異莫曰穀物只是百數勝於勒分之千萬包令該曹今日政成給夫人帖其餘願納人則連山金鎭聞四千餘數非不夥多朝令當信報司何論與其外諸人所納依兩南例嚴飭道伯還給爲良如敎
정조 19년
禁府啓目前牧使趙時淳原情云云傳旨及繡啓內辭意發問目反覆嚴覈則惟事呑吐終不直陳究其情狀萬萬痛駭刑推得情何如判付啓此囚有兩件重罪一則本邑塡壑夥然事也一則私賑穀冒稱自備事也塡壑一款渠之發明不足不信而事勢則不無其然其間又報營云爾則大有間於道狀之全然匿不登聞而其不能誠心濟活無仁人惻怛之心喙喙爭鳴昭不可揜設如渠言果有名數之參差其爲塡壑則分明昨年申複之諭何等丁寧則身爲分惠者越視秦瘠無嚴極矣無狀甚矣然聞於繡衣之說珍島倍於羅州往往有空一村虛一戶之處云而該倅徑遞隱覈無階爲奏論以首從不無區別至於私賑穀用耗事此則渠供之外繡衣之說亦然渠之自備旣過數千取此耗條不但流來已例爲然分屬於校吏之願納必有營報之可按其不爲入已與混錄於渠之自備果似然矣此條雖謂之脫空可也無論兩條事狀如此如彼賑不以誠恤不以實使唉彼無辜之類籲天而無從盻盻睊睊自塡溝壑想像光景尙欲墮涕渠誠何心視若恝然其在爲南民洩鬱疏冤之道何論罪之淺深數之多寡乎時囚趙時淳段拿致府門之外嚴加決杖投之絶島爲良如敎
정조 19년
禁府啓目假注書曺錫中原情云云傳旨內辭緣泛稱遲晩刑推得情何如判付啓除刑推議處爲良如敎又啓目知製敎朴吉源原情云云傳旨內辭緣泛稱遲晩所當請刑是白乎矣已經侍從勿爲請刑載在大典通編議處何如判付啓觀此囚供李明淵事極爲駭悖此囚於當者素不相知未詳其本末明淵忽地綴成四字十句書送而及其書納也又不使此囚知之云者旣聞之後不可仍置俗習日下謬例轉痼甚至過於此之一從公議爲之之事亦皆自其家錄送云寧有如許事理乎此後嚴禁之意頃有筵敎而明淵又犯科拿問重勘此囚段點化還送不知入啓則其罪容有可恕遞差放送爲良如敎
정조 19년
左議政兪彦鎬箚曰伏以近日廟務之瘝曠朝體之解弛罔非如臣無似忝叨大官不能事事之致居常愧懼若無所容卽伏見草記批旨下者益不勝惶隕慙恧之至夫傳諭事體何等至重而就以昨夜備郞事言之未論其越例與中滯其在存舊規警慢習之道固當隨處察飭而乃反任其去來懵不照管此已溺職之大者況臣之空疎憒劣適當耆耇僚席間未造朝之時或多冒沒替行之事而全昧彌綸之方且蔑振刷之效因循玩愒行及半歲承佐之責固無可論辜負之罪轉益難逭若是者尙何可晏然仍居於董率之地乎玆敢短箚自列仰瀆崇嚴伏乞聖明亟降威罰以安私分以警具僚焉取進止答曰省箚具悉卿懇何必爲引安心視事仍傳曰此批答遣史官傳諭
정조 19년
領議政洪樂性箚曰伏以卽伏見傳敎下者以昨夜備郞之越次傳諭責敎截嚴臣於是伏不勝悚恧之至臣朝因左相往復始知錦伯事草記之命下於夜中而備郞果卽先到臣所臣入睡從外徑去轉往左相處矣緣臣病昏不能覺察至於傳諭備郞之來全失顚倒迎接之儀方切惶隕此際處分嚴加於該郞誨諭至及於僚相臣之慙悚愧蹙尤無所容措實則罪在於臣而臣獨晏然不思所以據實自列之道乎玆敢冒瀆崇嚴伏乞聖明亟降威罰治臣之罪以肅朝綱以安賤分焉取進止答曰省箚具悉卿懇傳諭旣不越次則該郞分揀放送而初昏下敎侵夜始往其罪尤可駭其郞査勘本事在卿毫無可引意在於尊禮卿須安心視事仍傳曰此批答遣史官傳諭
정조 19년
敎全羅監司徐鼎修書王若曰戎閫薄補豈欲捨卿藩臬仍除惟簡在上要得君重何待僉諧眷彼湖南一區實我海東重鎭四百年佳氣蔥鬱同漢家豐沛之鄕五十州物力阜殷類禹貢荊揚之地甲兵錢穀奚但軍國之需是資楮㓒漁鹽抑亦民庶之業不乏第昨年歉荒之孔酷而一方凋瘵之難蘇沿海罹水旱之災曷慰屢萬命待哺開倉施賑貸之政庶爲一半分救餓恩綸累頒縱許宿逋之盡減德意未布奈彼長吏之無良惟卿風資可觀才識拔萃掌奎壁圖書之府夙擅詞華任畿補旬宣之勞蔚有聲績指摘於心跡之際胡人言之至斯辨別於疑似之間實予衷之曲諒非但滌瑕而刮垢蓋欲剸劇而制煩玆授卿以全羅道觀察使兼兵馬水軍節度使都巡察使全州府尹卿其往愼乃司祗服予命荒歲之賑政纔訖正急撫摩之方列邑之治績是稽須嚴黜陟之道自餘措置厥有典章於戲跡久違於花甎詎無北望之戀化將遍於棠茇庶寬南顧之憂往其欽哉行且召矣故玆敎示想宜知悉知製敎崔光泰製進
정조 19년
乙卯五月二十三日卯時上御重熙堂右承旨入侍時行右承旨洪仁浩假注書趙台榮記注官金錫泰金良倜以次進伏訖上曰完伯敎書尙不正書入啓是何委折仁浩曰問于藝院則姑未及正書云矣上曰當該翰林禁推館吏令攸司科治出榻敎命書榻敎曰礪山府使之代令該曹口傳差出係是公賑邑待下批當日辭朝又命書傳敎曰鎭將雖異於邑倅鎭民亦吾民如許肥己虐民之類豈可一刻置之鎭守之地乎今番繡啓作闕勘處之類令該曹口傳差代政月在卽久勤積滯之弊在所當念先捧成冊於限前面稽其人各別擇差待下批一兩日內下送郵官差代下送準此又命書傳敎曰昨以錦伯事有傳諭大臣之命而已至經宿尙無皁白今於提問之下姑未往復備吏來告於政院云近來備郞之無形若此當該傳諭備郞令廟堂嚴勘草記常時不飭之責有司諸堂難免此後提飭諸堂之意更令備郞言于大臣命退承史以次退出
정조 19년
乙卯五月二十三日卯時上御熙政堂左承旨留待守令入侍時行左承旨洪義榮右副承旨鄭尙愚假注書洪奭周記注官金錫泰金良倜瑞山郡守兪岳柱海南縣監安策穩城府使李邦運淸河縣監鄭德濟谷城縣監李潤明興陽縣監閔亨默以次進伏訖上曰守令以次進奏職姓名可也岳柱等以次進奏上敎岳柱曰曾經守令乎岳柱曰經陽智固城二邑守令矣上曰本邑素稱難治而前年民事孔艱到今尙未蘇殘祛弊須爲惕念善治也還穀雖有未捧亦當從便善處至於稅穀亦不可一例催督雖上疏變通亦何不可乎又敎策曰經守令乎策曰經興陽縣監矣上曰聞前倅先捧私穀而公穀則全不捧大抵私穀則多饒戶公穀則多貧戶云此亦可見民情處也俄亦有所下敎於瑞山倅者而旣已出自邇列則凡係民弊而不可自斷者疏論可也又敎邦運曰守令履歷仰對可也邦運曰經忠淸兵虞候及柒谷府使矣上又敎亨默曰着念善治須勝前倅若不能然則數遞之弊有不可顧矣上曰昨日政新除授守令中賑邑皆令當日辭朝出榻敎仍命宣諭於辭朝守令訖仍命退諸臣以次退出
정조 19년
乙卯五月二十三日午時上御誠正閣推考房承旨入侍時行右承旨洪仁浩假注書洪奭周記注官金錫泰金良倜藍浦縣監愼性眞以次進伏訖上敎性眞曰何處居住而何年登科乎性眞曰居嶺南之安義縣而登丁酉式年科矣上曰歷何官乎性眞曰歷典籍持平吏郞矣上曰何時通淸乎性眞曰壬子冬伏蒙添書落點矣上曰旣已添書則必有所以伊時筵敎或有所聞乎性眞曰臣久在鄕里全無所聞蒙恩之後只是惶感而實莫知其所由矣上曰於愼認明爲何親屬乎性眞曰臣卽其子也上曰有老親乎性眞曰有老母年七十三矣上曰赴任之後須思善治之道也仍命宣諭訖性眞先退上命書傳敎曰昨因稟處之委積兼値夜深登筵回啓之際遺漏似然而礪山倅之憒懦已成繡衣謄傳之故紙則道狀請褒貽羞莫甚一日之內能否判異他倅尙可遺漏此倅豈或泛忽又況一郵官之難恕繡衣質言於筵席者乎吏曹當該堂上推考擧條添書啓下事分付仍命退承史以次退出
정조 19년
乙卯五月二十三日戌時上御重熙堂奉審承旨入侍時同副承旨李肇源假注書趙台榮記注官金錫泰金良倜以次進伏訖上曰奉審諸陵皆無頉乎肇源曰先詣健元陵陵上丁字閣碑閣奉審則果無頉而次詣諸陵一體奉審則皆無頉矣上曰所經郊田今番雨澤何如肇源曰雖在高燥之地今方盡爲移秧雨澤之浹洽與城內無異矣命退承史以次退出
정조 19년
兼都承旨李祖源坐行左承旨洪義榮坐行右承旨洪仁浩坐左副承旨金啓洛坐直右副承旨朴宗來坐同副承旨李肇源坐直注書二員未差假注書洪奭周仕直趙台榮仕事變假注書柳聖儀仕
정조 19년
傳于金啓洛曰左副承旨入侍
정조 19년
承旨前望單子入之金啓洛落點
정조 19년
洪仁浩啓曰明日次對兩司當爲進參未肅拜呈告人員竝待開門牌招何如傳曰允
정조 19년
兵曹口傳政事以高龍得爲加里浦僉使徐有春爲古今島僉使張泳爲蛇渡僉使林德雨爲南桃浦萬戶金碩根爲會寧浦萬戶金震爲於蘭萬戶
정조 19년
傳于李肇源曰政官牌招開政
정조 19년
有政吏批判書尹蓍東進參判黃昇源進參議李勉兢在外兼都承旨李祖源進啓曰忠淸監司今當差出而擬望之人乏少他道守令竝擬何如傳曰允以申光履爲禮曹參判魚錫齡爲宗簿正李得養爲刑曹正郞韓翼商爲肇慶廟令禹成模爲監察金履喬爲中學敎授李治源爲東學敎授柳焵爲忠淸監司學生李命赫兪漢八成虎章李行徽朴贊煐尹健厚故縣監朴海壽通德郞金仁俊故縣監柳正養以上贈持平孝行卓異贈職事承傳
정조 19년
兵批判書沈煥之病參判李益運病參議閔昌爀入直進參知崔守魯病行右承旨洪仁浩進副護軍宋煥箕邊景祐李宗燮副司直申思運曺允大申獻朝鄭尙愚姜克成副司果李性林
정조 19년
金啓洛以賑恤廳言啓曰東部中路契任掌崔漢成今月二十四日本洞路傍得二歲遺棄男兒同里居良女金召史欲爲收養西部米廛下契任掌金龍福今月二十四日本洞路傍得一歲遺棄男兒同里居良女金召史欲爲收養司憲府內契任掌金潤伊今月二十四日本洞路傍得一歲遺棄女兒同里居良女咸召史欲爲收養貧不自食皆願受料告于本部自各該部同日牒呈故依節目竝爲給料使之乳養之意敢啓傳曰知道
정조 19년
洪義榮以奉常寺都提調提調意啓曰東籍親耕田所種大麥打作則所出爲十二石二斗小麥打作則所出爲一石五斗之意敢啓傳曰知道
정조 19년
洪義榮以備邊司言啓曰初昏下敎侵夜始往其罪尤可駭其郞査勘事命下矣査問則當該郞廳卽李彦炲云令該府拿問嚴勘何如傳曰汰去可也
정조 19년
洪義榮以備邊司言啓曰卽見湖南暗行御史李羲甲別單則其一耕稼之功專藉農牛而場市之中屠賣狼藉閭里之間竊盜頻數十戶之村計其耕牛則不過一二來頭農功恐不無陳廢之慮嚴飭各邑鎭屠賣之弊竊盜之患另加禁斷村民之無牛廢農者亦使鄰里勸其相借俾得均力課農事也牛酒松三禁國有常憲極爲嚴明則近來營邑一任其蕩然邑屠之不禁固已駭然而場市之出賣尤爲寒心如是而田家之飼養漸稀窮村之盜竊相續此專由於不畏法禁恣意冒犯之致究其流弊繡啓中不無農功陳廢之慮云者實非過當之語此不特湖南爲然諸道皆如此別加嚴飭場市屠賣之弊村里偸竊之患現發於前頭按廉之時則道臣守臣及討捕之臣各別重勘之意行會諸道至於鄰里之資牛課農惟在守令之勸飭而前後朝令之下道臣皆以嚴飭列邑惕念擧行一齊登聞守令勤慢自有探察之道此則不必別爲申飭今姑置之其一堤堰疏築卽是利農之大政而一任廢棄高處凌夷深處塡塞貯水之地變爲草場近來湖南之偏被暵乾未必不由於此別般嚴飭俾有貯灌之實效事也堤堰修築廟堂申飭諸道擧行自是年年應行之事而守令專不致力漸至解弛高處凌夷深處塡塞貯水之地變爲草場云者萬萬驚駭此若不嚴飭堤堰一事將爲廢棄之歸雖不可一一査究論勘守令方當劇農之節宜有別般飭勵之道分付諸道各邑堤堰之載於廟堂成冊者逐處疏鑿如前貯水後形止報來以爲發遣備郞考其勤慢之地爲宜其一還穀分留法意甚重而近來各邑一報巡營輒皆擅分或於麥嶺之前庫貯已傾捧糴之際惟以催督爲事不以精粗爲念全其空殼亦無完斛而全石斥賣未滿五錢之價雖貧窮之戶百般謀避還穀之弊一路同然而右沿爲尤甚嚴立科條別般變通事也還穀擅分穀品麤劣守令之以此被罪者前後何限而守令專不畏法無難冒犯甚至於麥嶺未過庫貯已傾一包之穀價直五錢云者荒年民事誠萬萬驚心繡衣旣未按簿覈實指的陳聞則今於纔經還賑之餘雖難逐邑査詰以增其騷擾秋後穀簿之準充穀品之精實不可不預爲嚴飭始自牟還擇精準捧俾無一分疎虞之弊而如是申飭之後更以糴弊秋後現發則不卽釐正之道臣守令本律之外加等嚴勘之意申飭爲宜其一軍丁疊役右沿最多而其中水軍又爲苦役逃頉相仍虛額未充校院生之額外募入汰定軍役朝令果何如而愚氓願托者依舊相續假托勳裔冒稱班族行賂圖免之類指不勝屈一一査櫛俾作一分均役之地事也軍丁疊役朝家飭令何等申嚴而流弊尙未盡祛民情若是愁苦水軍之虛額未簽良丁之名錄兩案者專由於校院生之額外過濫勳裔班族之冒稱圖免而爲守令者不能任怨査櫛以致小民偏被其害某邑幾名繡衣亦不指的登聞則雖不可摘發論勘若其釐正祛弊之道分付道臣嚴飭列邑良丁冒濫之弊竝爲査出虛伍疊役一一塡充後形止狀聞之意一體分付何如傳曰此繡衣衣繡夜行甚於巾幗其所論列者何以知其十分利病此草記置之可也
정조 19년
吏曹啓目粘連忠淸監司李亨元畢賑後狀啓及別單回啓云云韓山郡守李秉淳六百零自備之包實著精白林川郡守趙榮慶四百六十石自備亦甚嘉尙爲辭上項兩邑守令治績之本自優異賑政之各有條緖仰體分憂之責克致及民之效似當施以陞敍之典是白乎旀禮山縣監洪百淳自備穀爲一百石燕歧縣監趙鎭寧自備之穀爲二百七十石爲辭上項兩邑守令之以斗小殘邑捐廩補賑克殫報效之誠似當施以兒馬賜給之典是白乎矣係干恩賞臣曹不敢擅便上裁敎是白乎旀泰安郡守韓永逵自備穀爲三百七十石爲辭論其實績宜有褒嘉之典是白乎矣以侍從之臣分憂外邑善治善賑自是職分內事今姑勿論是白乎旀靑山縣監李之淳不挈衙眷自備穀爲八百餘石鎭岑縣監林淳浩撙節薄廩自備穀爲四百餘石利仁察訪李五鎭殫誠賙恤自備穀爲五百餘石上項三邑驛守令察訪自備之夥然雖曰可尙係是私賑與救急亦竝今姑置之爲白乎旀其餘二十邑驛前後守令及察訪俱以之次稍實分穀饋粥依式擧行旣無褒嘉之績又非公賑之處竝只置之何如判付啓竝只依回啓施行爲旀靑山縣監李之淳段辭陛日登筵皆言其憒憒人固未易知乙仍于不許勘罪付之道伯觀其治績狀聞矣伊後譽聞今番賑政豈不萬萬嘉尙乎衙眷不挈自備則近千可知其誠勤所致此人卽戊申死事人贈都憲述原之子也其所褒奬宜別他人不可以異於公賑仍以置之特施陞敍之典爲良如敎
정조 19년
乙卯五月二十四日卯時上御重熙堂左承旨入侍時行左承旨洪義榮假注書洪奭周記注官金良倜記事官吳泰曾以次進伏訖上曰承旨知昨日備郞事乎越次之事則分揀遲滯之罪則査勘而兩款事同是一備郞云乎義榮曰然矣上曰今番飭敎非但爲此事而已大抵近來廟堂體例間事多有未照管者故予意有在而然矣義榮曰守令察訪待秋成後拿來事命下矣邊將監牧官則何以爲之乎上曰邊將則拿來而今日政當差代矣監牧官則待其自現拿處可也上曰翰林曬史齎奉之行今日發程乎義榮曰今日發程云而藝文館書吏方在科治中擧行多有窒礙云矣上曰竝爲放送可也上敎泰曾曰齎奉時細仗鼓吹等節何以爲之乎泰曾曰以有從便擧行之命故當爲除之矣上曰從便擧行則城外除之可也城內則豈可除之乎且今是齋日豈可呈肅單乎仍命書傳敎曰規例邊事俗習皆以闊略爲主國忌正日齋日諸臣無得辭朝舊規古例卽然而近來放倒固已寒心而曬史之行兼爲齎奉則盛于龍亭導鼓次何可齋日發程乎似因翰林之生疎而然當該翰林推考此後該房察飭凡係下直肅拜之來呈者無或捧納又命書傳敎曰均是賑邑而不入於昨日政除拜中如有滯留之守令皆令當日辭朝事分付命書榻敎曰違牌承旨許遞前望單子入之待下批牌招又命書榻敎曰王大妃殿進御加味蔘苓茶自明日停止仍命退承史以次退出
정조 19년
乙卯五月二十四日巳時上御重熙堂左副承旨入侍時左副承旨金啓洛假注書趙台榮記注官金錫泰金良倜以次進伏訖上曰兵批政事中蛇渡古今島兩僉使望筒相換改書以入事分付賤臣承命出傳上曰新除邊將皆令今日內下送事分付賤臣承命出傳命退承史以次退出
정조 19년
乙卯五月二十四日酉時上御重熙堂坐直承旨入侍時同副承旨李肇源假注書洪奭周記注官金錫泰金良倜內閣直閣李始源以次進伏訖上敎始源曰一提學之子有病云今則如何始源曰尙未差復云矣上曰一提學爲人甚好矣金奉朝賀人雖有是非亦今世中不易得之人也上又敎始源曰金銑之疏駭怪甚矣鄭景淳爲人固多病敗亦有好名之嫌而今其臚列則千萬不當其律則一律其罪則無一證據寧有如許告君之辭乎始源曰景淳臣亦知之而不料其如是矣然人藏其心不可測度亦安保其無疑也上曰鄭昌順事亦不襯着矣本與厚謙偉簡皆爲氷炭而乃以附麗目之豈能令人心服大抵尋常論人輒加之以一字題目者誠近來之痼弊也且近世風俗不成模樣除非父子兄弟外此至親以下隨衆疏啓無難擠陷然此則非其罪也得罪於時而止於竄謫而已則猶可以自守而不變祖先以來相傳之家聲其將一朝玷汚於逆名安得不靡然也此習不改則小康之治亦無可望世道朝象畢竟無奈何矣始源曰言路之不開莫今日若也言路不開故風俗日頹矣上曰言路事誠極可悶矣今人妄度成風予謂之欲東則乃反謂之欲西予之所奬用則乃反謂之必死故予雖以苦心禁其驅人於罔測之科而一種說話乃謂予言雖禁之而意則不然妄度若此以今模樣脫有不虞又豈有社稷之臣乎習俗旣改則言路自開二者不變則雖欲於近日人物中略爲區別其弦韋涇渭亦不可得矣雖書之史冊後人謂今日何許世界耶始源曰近日之不能孚感實爲可怪謂一世皆無狀之人耶則同得之秉彝決不至是謂君上失信於群下則聖朝無闕事亦不見其致此臣誠莫曉其所以也上曰昔自辛壬以後迄于丙丁亂逆無所不有而義理日漸湮晦予則有一段秉執處觀於前後處分庶幾乎昭然可知矣今世之人只以隨俗爲工以予苦心亦無奈何予有一悔懊處近年以來名爲言及衮闕者多是奇奇怪怪包藏閃忽如吳翼煥柳星漢之徒皆陷罔測故世人不知轉相告戒曰安有語及君德而得無事者乎予則反悔當初之使此輩得罪也始源曰翼煥輩語意則皆凶險矣而一種人相傳爲翼煥論壯營事而至此云遐方之人全昧事實至有向來申之論近來之興訛造訕無所不有誠爲切悶矣上曰予雖否德何至若是近日俗習可謂末如之何須思某條矯俗之方仍命退承史閣臣以次退出
정조 19년
兼都承旨李祖源坐行左承旨洪義榮坐直行右承旨洪仁浩坐左副承旨李儒慶坐直右副承旨兪漢寧未肅拜同副承旨李鼎德在外注書二員未差假注書洪奭周仕直趙台榮仕事變假注書柳聖儀仕
정조 19년
洪仁浩啓曰大司憲李義弼持平鄭魯榮未肅拜執義嚴耆掌令鄭毅祚持平李基慶呈辭掌令張錫胤疏批未下監察茶時之意敢啓傳曰知道
정조 19년
洪義榮啓曰右承旨洪仁浩今日不爲仕進卽爲牌招何如傳曰允
정조 19년
傳于洪義榮曰大臣備局堂上引見
정조 19년
以大司諫李東稷司諫朴瑞源獻納李萬榮正言趙得永李尙寯執義嚴耆掌令鄭毅祚持平李基慶鄭魯榮牌不進罷職傳旨傳于洪仁浩曰只推
정조 19년
傳于洪義榮曰禮曹判書入侍
정조 19년
備忘記全羅左水使李運昌右水使李栢然下直各長弓一張長箭一部片箭一部筒兒一箇賜給
정조 19년
洪義榮啓曰都承旨李祖源緣故出去右承旨洪仁浩牌不進左副承旨右副承旨同副承旨未差臣吏兵批兼進之意敢啓傳曰知道
정조 19년
有政吏批判書尹蓍東進參判黃昇源進參議李勉兢在外行左承旨洪義榮進以南履翼爲副修撰權思浩爲工曹佐郞韓百源爲濟用主簿徐季修爲金堤郡守
정조 19년
再政以鄭文在爲宗廟令
정조 19년
兵批判書沈煥之病參判李益運病參議閔昌爀病參知崔守魯入直進行左承旨洪義榮進副司直蔡弘遠副司果朴吉源尹涵李重采李昇羽權行彦洪夏正朴潤文白文璟副司正柳聖儀
정조 19년
洪義榮以弘文館言啓曰新除授副修撰南履翼卽爲牌招察任何如傳曰允
정조 19년
承旨前望單子入之兪漢寧任希存李儒慶落點
정조 19년
洪義榮啓曰新除授承旨兪漢寧方在罷散中何以爲之敢稟傳曰敍用
정조 19년
以右副承旨任希存牌不進罷職傳旨傳于洪義榮曰只推更爲牌招
정조 19년
以右副承旨任希存再牌不進罷職傳旨傳于洪義榮曰許遞
정조 19년
傳于洪義榮曰承旨前望單子入之待下批牌招察任
정조 19년
傳于洪義榮曰承旨房仍左承旨爲禮房
정조 19년
傳于洪義榮曰坐直承旨入侍
정조 19년
刑曹堂上前望單子入之判書具㢞參議尹得孚落點
정조 19년
判義禁前望單子入之洪秀輔落點
정조 19년
禁府堂上前望單子入之判義禁鄭昌順知義禁申思運李時秀同義禁李鼎運落點
정조 19년
以慶尙監司趙鎭宅啓本罪人趙岱善山府到配事判付內啓下義禁府爲旀如渠闒茸之弁下往其地知有其人眞所謂聞伯夷之風者懦夫立久留適足以陋其地配案爻周事分付爲旀可謂無不對若無渠事豈有渠罪趙岱李喆純一二二一也喆純軍籍亦爲頉給事分付爲良如敎
정조 19년
刑曹啓目粘連殺獄正犯罪人金得哲段各別嚴訊期於取服宋女段懲礪放送之意竝分付道臣何如判付啓奸所殺奸夫然後始許免死而挽裳對盤之疑似蹤迹亦許付輕之科先朝受敎信如金石敎是如乎正犯所爲雖甚痛惡死者之所犯有孚於挽裳對盤則其在遵受敎之道容有可恕之端是隱乙喩發遣曹郞問于時任大臣草記爲良如敎又啓目殺獄罪人金興乭亦踢仆黃三得於湯釜爛傷致死節次旣已箇箇承款依例結案取招後稟處何如判付啓嚴問得情具格啓聞爲良如敎又啓目殺獄罪人朴銀貴亦踢殺玄召史節次旣已箇箇承款依例結案取招爲白有置係是一罪依法典照律報議政府詳覆施行何如判付啓昨冬之事何去而又始爲之乎其問行公堂上從重推考啓目依施爲良如敎又啓目粘連向前金加仁白段父濟子惡設計巧憯公然使鄰家處女生而被汚衊之誣死而至檢驗之境成獄償命雖無可論誣人之律焉可逭也竝依狀請各別嚴勘之意分付道臣何如判付啓曰殺曰宥之義何必勒成鐵案而莫云地處之將無同一級二級煞有區別兺除良藉使池女之死死於病不死於節因病致死獨非威逼邑牒道狀之跋辭論理何太厚於頑民薄於孤魂是隱則卿又從而和之謄印一件而粘啓者殊失士師敦倫重法正分杜弊之體當該査官守令卽令該府拿問嚴處以懲決訟呑吐之罪爲旀畿伯及卿從重推考爲去乎同正犯身乙良嚴飭道臣捉致營庭箇箇考察嚴刑咸逼在閨之女人茹冤而含憤因病致疾使之至於死之罪捧遲晩侤音仍爲照律啓聞事分付爲良如敎又啓目粘連向前僞造罪人金熙明除尋常各別嚴刑是白乎矣共謀諸人捧賂情節一向發明忍杖不服之狀萬萬痛駭更加嚴訊期於得情何如判付啓加刑得情爲有矣日次訊推事曾因一判堂所奏心以爲是其後意謂依定式次次訊問矣觀於今日日次公事之入啓而諸囚之一時施刑可以推知卿之筵退在於午間則一二時辰之內何以次次發問目捧供乎其不能遵守定式之委折首實草記爲良如敎又啓目粘連向前殺獄罪人許俶屢度嚴訊之下終不直陳者萬萬凶獰更加各別嚴刑期於取服何如判付啓殺獄諸囚中情迹尤可惡各別嚴刑捧遲晩侤音以聞爲良如敎又啓目粘連向前罪人尹商儀亦僞帖違格的是故犯而判下嚴訊之下一味漫漶無意吐實者尤極巧惡更加各別嚴刑期於得情何如判付啓例推乙仍于尙未得情除尋常嚴覈取服爲良如敎又啓目粘連向前殺獄罪人咸奉連亦打殺徐興弼情節至爲凶毒而稱以傍觀終不吐實更加各別嚴刑期於取服何如判付啓卿等出意見嚴問箇箇嚴刑則何如是抵賴乎如前除良各別訊覈斯速得情爲良如敎又啓目粘連向前罪人李光寅亦裝載稅穀任自偸出乃以船價等語一直粧撰終不輸款者究厥情狀尤極凶獰更加各別嚴刑期於得情何如判付啓如許奸細之船漢若不以其律處置何以懲礪乎別加嚴刑無敢抵賴爲良如敎又啓目粘連正犯罪人徐昌命更加嚴訊期於取服之意分付道臣何如判付啓新道伯到任後別出意見嚴飭推官使之論理啓聞後稟處爲良如敎又啓目粘連殺獄罪人金召史更加嚴訊期於取服之意分付道臣何如判付啓道伯之見旣有所據卿等之言亦或似然曾經判堂中老病情勢外在京人處各問意見卿等更又論理回啓爲良如敎又啓目粘連向前殺獄罪人全致訥亦旣已承款依例結案取招爲白有置係是一罪依法典照律報議政府詳覆施行何如判付啓報議政府依例詳覆以待啓覆時處斷爲良如敎又啓目粘連向前殺獄罪人鄭茂甲亦一直粧撰終不直告者究厥情狀尤極獰頑更加嚴訊期於得情何如判付啓醉與不醉姑無論殺之則殺也更良除尋常各別嚴刑期於捧直招以聞爲良如敎又啓目粘連向前殺獄罪人李分金亦究其情狀萬萬凶獰更加各別嚴訊期於得情何如判付啓待新判堂出仕反覆嚴問別出意見論理稟處爲良如敎又啓目粘連向前殺獄罪人金鳴漢亦旣已承款依例結案取招爲白有置係是一罪依法典照律報議政府詳覆施行何如判付啓捕校暴校乞人殘喘也獰毒手勢加之於垂死之物其在爲平民除害之道當用加一倍之律乙仍于別加嚴覈至捧結案而獄貴平允囚要服念大抵手足及他物毆傷人辜限爲二十日者斤得逢打於十月十三日致斃於同月三十日未及辜限只爲三日以其器仗痕損較其辜限實因則優可謂容議於罪疑此所以當初判付也剩却此一條俾存如綫生路是如乎意謂卿等之論理跋尾於遲晩之招而遣辭鶻突無甚的確又欲待結案文書之如何的只端矣觀此啓語不過是前例板報議政府詳覈施行之請議讞之體固如是乎萬有一泛看而漫應一踏啓字則其將可活而不活言念及此不覺悚然兺不喩遲晩之報卽外方親問考覈之例也結案文書亦甚體重則兩度之案而俱不槪及於死者致命之日者卿等溺職之失節節難恕爲先緘辭從重推考參坐銜枚之曹郞一竝令該府拿問處之爲旀此後死囚供案依舊滅裂堂郞下義禁府重勘載之受敎謄錄此囚特從疑輕之典嚴刑減死絶島定配爲良如敎又啓目粘連殺獄罪人朴好民某夜潛入强劫情節綻露無餘一直抵賴終不承款尤極狡惡更加嚴訊期於得情何如判付啓卿等如前除良消詳發問嚴猛加刑以渠行凶之情迹更無敢發明以爲償命雪冤之地爲良如敎又啓目粘連僞造罪人金千龍敢以欲得錢兩之說一味漫漶終不直陳究厥情狀萬萬巧惡更加嚴刑期於取服何如判付啓其罪則一律難貸其人則至愚且蠢不知僞造之爲何事雖使得情何足爲懲礪之端日次訊推徒煩例判之酬應早欲決放而至今因循是如乎罪人金千龍更加各別嚴刑絶遠島中勿限年爲奴爲良如敎
정조 19년
洪仁浩以吏曹言啓曰觀此湖南按覈御史李羲甲書啓則金堤郡吏逋八百餘石收殺以錢代捧於非隣非族之民分給民間而待秋還捧一石價分作二石各各懸錄於成冊不受還之一千三百戶勒定米代錢三千八百六十兩零亦爲還分民間爲秋成後以米捧上之地抄戶時借戶入於尤甚餉還歸於停退該吏輩冒減爲四百三十餘石賣任錢四百五十兩換貿邸價租二百石及鹽醬藿價之費以補自備之數爲辭其一任吏奸不恤民隱以錢換穀待秋倍徵之計俱係不法難以仍置該郡守成範鎭爲先罷黜令該府拿覈定罪刑囚本郡之各該官屬從輕重更爲嚴刑照律後穀物之可以徵出者可以還給者一一査實區處俾無民間稱冤之弊事分付于道臣處羅州牧及益山郡按覈事當該牧使趙時淳郡守尹行醇旣以照律或拿問而新牧使曺翬振新郡守趙有善當次第赴任矣分付道臣往復詳覈穀簿之可以釐正民瘼之可以革祛諸囚之可以勘罪者一一區別決折後竝令狀聞益山前郡守南志彧昨年糴政以未收爲己捧者許多云虛錄之罪自有當律令該府拿問處之何如傳曰允
정조 19년
洪仁浩以吏曹言啓曰成均館直講徐有鍊呈狀內矣身猝患毒痢症甚非輕旬月之內決無蘇醒之望云順康園守奉官李南圭呈狀內矣身母素患痰癖之症近又添劇萬無離側就直之望云上項兩人身病與親病旣如是則不可强令察任今姑改差奉常寺副奉事呂榮徽受由下鄕後過限不上來依例改差何如傳曰允其中守奉官一窠虛司果積滯可悶以承傳六品中後政權擬可也
정조 19년
洪仁浩以備邊司言啓曰華城協守軍制節目磨鍊書入之意敢啓傳曰知道
정조 19년
洪義榮以壯勇營言啓曰本營鄕軍十哨追抄定節目磨鍊書入之意敢啓傳曰知道
정조 19년
洪仁浩以壯勇營言啓曰本營鄕軍追抄定節目纔已啓下矣事當依節目擧行而禁衛營上番鄕軍中每番一哨限十年移送華城築城所以助工役則今此正軍保軍之除出劃付編伍收布自多掣礙之端姑待其準限後擧行何如傳曰允
정조 19년
洪義榮以摠戎廳言啓曰本廳壯抄左部千摠李燁身病猝重勢難察任改差何如專曰允
정조 19년
洪義榮以舟橋司言啓曰本司都廳李鴻運遷轉代以訓鍊都監千摠具明遠差下使之察任何如傳曰允
정조 19년
洪仁浩以義禁府言啓曰時囚罪人朴吉源原情公事判付內李明淵拿問重勘事命下矣李明淵今方待命拿囚之意敢啓傳曰知道
정조 19년
洪仁浩以義禁府言啓曰礪山前府使李漸運拿問處之靈巖前郡守崔吉憲拿來嚴問取服興陽前縣監朴宗正海南前縣監鄭杆拿來究問取服堤川前縣監李良會拿問勘處加里浦前僉使陳德履拿處會寧浦前萬戶李亨圭嚴問罪狀照法嚴繩興陽監牧官朴萬億拿問處之事傳旨啓下矣崔吉憲鄭杆李良會朴萬億等今方待命竝卽拿囚而李漸運陳德履李亨圭俱在任所云依例發遣府書吏羅將交代後拿來朴宗正亦在任所云發遣府羅將拿來何如傳曰允
정조 19년
判義禁鄭好仁疏曰伏以金吾一步豈臣抗顔復入之地哉莫重成命終不得奉行王法之不伸臣之罪也國綱之壞損臣之罪也究厥負犯鈇鉞猶輕而聖恩如天曲加涵貸旋許遞解辜反爲榮感激之中惶恧冞切歷日縮伏無面可顯不意曾未數旬宿趼如舊臣聞命驚霣不知所以自措也噫凶逆還配之前無非臣戴罪之日豈敢以一蒙體諒之恩諉之以粗伸私義有所自恕也哉區區微諒便同鐵限而自引之疏見阻喉院請牌之啓誨責備至臣於是有不敢違傲亦末由控籲卽已冒沒行坐而臣本聾瞽一切世事全未聞知再昨祗肅之後晩始得見平安監司金載瓚疏本則臣不勝瞠然駭惑繼之以慙恧也噫王府按査之體至嚴且重囚人納供豈可以拶逼道臣擅自退却乎揆以法例似無是理惜乎道臣宜思反躬而乃復移怒不究處事之經不經拖引捧供之當不當至以必捧題外之供爲說者臣莫曉其所以也言之者雖若容易受之者寧不困惱乎到今情踪尤何可忍恥仍蹲重壞廉防也哉今日島配罪人決杖有命而赴衙無路罪上添罪益切悚懍昨値齋日今始仰籲伏乞聖明俯垂諒察亟削臣金吾之任以昭法紀以安私分千萬幸甚答曰省疏具悉卿其勿辭行公
정조 19년
掌令張錫胤疏曰伏以今日廷臣乃殿下之罪人也不惟殿下之罪人亦天下萬世義理之罪人也君誣莫辨而食息自如衆惑未解而玩愒依舊尙何顔面衣君衣食君食立於殿下之朝廷乎夫君臣卽一父子也若使父兄被厚誣則爲人子弟者必皆極言痛釋辨而後止而獨於君父之誣如是伈泄豈爲人臣者其憤痛迫切之意或不及於爲人子爲親之心歟噫浚賊之千妖萬惡固已悉於前後疏啓臣無容更事臚列而至於辨聖誣一事腔血欲沸終不能按住亦不容泯默誠以誣不辨則義不敢止也唯我聖上臨御二十年治法動遵二帝睿學卓冠百王龍蛇咸化魑魅莫逃是宜孚感之化無物不馴而不意淸明之朝有此怪鬼之輩大明之暉謂可以陰翳太阿之柄謂可以藉弄暗地糾結盜弄威權或巧於窺覘則匿影眩惑或急於承望則恣意舞弄端倪莫測詿誤轉深言言無非譸張事事都是詆訕周捨人主之權柄而貪爲己力懲討有國之公法而創爲邪說賄賂之湊門而憑藉莫重以爲掩遮之計衣章之美制而肆發凶言以售誘俗之謀而及夫罪盈惡極恐遭人言則做出忤旨之說以爲箝口之資訛言潛煽而一世披靡謊說漸熾而百僚波盪必欲滓濊於太淸玷汚於白璧而後已噫群下之與此賊共戴一天者亦云久而所可痛惋者王章未伸而鬼誅先及誣習自如而誑俗未革到今嚴査痛覈之道惟在於破其窩窟鋤其黨與殿下之必欲痛革舊染之汚而諸臣之必欲仰聽明諭之音者是也明諭之音尙蘄舊染之汚未新俗套一味汨蕫世道任地陷誤延拖閱月因循度日此其故何哉以殿下淵藪之量爲其事關聖躬慮夫延累臣隣容或以不治治之然而國家用法之道決不當若是太寬也況北面於殿下之庭者固宜沬血飮泣疏請庭籲期於嚴査明辨復使帀域臣民快若披雲霧見日月之光是乃人理之所不已臣道之所當然而竊怪夫大臣卿宰恬不擔着始也草草之論只付三司之臣終焉默默之習旋蹈曩時之弊殆若以妖賊之巧斃已爲了當者然此何分義此何道理嗚呼君讎無可湔之日世道無可定之時而神手傍觀了無爲國家激忠憤之人張昇所謂持祿養望者不幸近之臣未知記注之臣果能以聖誣之未辨大書特書傳之於後則今日廷臣當作何如人也雖以鄭景淳事言之其譸張之禍心綢繆之奸狀十目難掩萬口皆傳凡係誣罔之謀無不參涉誑惑之計無不指嗾眞所謂與浚賊一而二二而一者也至死之日甘與同歸方生之論愈久冞激賊浚燒牒之律失之太輕則景淳之尙今獨逭亦無是理臣謂一依賊浚之已例亟施當律斷不可已也至若鄭昌順之罪惡堂疏論列已極嚴峻臣不必架疊而最所駭惋者敢以國邊黨伐等語陰護凶賊疑亂大義顯肆立隻角勝之意滋長之漸慮無不到而金銑一疏痛劈凶論逆折奸萌其言則出於公憤其事則有關懲討明義理於旣晦杜亂本於將熾誠爲世道之大幸此實可奬不可摧也而殿下不惟不賜允可乃反過加譴責在聖朝明賞罰恢言路之道恐不當如是也亦願還寢罷職之命仍降允兪之音以光聖德以懲奸徒焉抑臣又有所萬萬痛泣者我殿下備嘗艱難於幾年春宮者卽凶徒譸張之習也豈料大明中天之後鬼蜮之徒復踵前習一如向日之爲也然而渠輩則穩享榮利聖躬則積受誣汚爲今日臣子者腐心痛骨如不欲生者政在於此而此輩之馴致此境苟究厥由莫非刑政之太寬鋤治之或疎而然當此淬勵之會或失丕變之機則染汚之徒倖於漏網而不思改革之方宵小之類巧於脫免而潛售奸黠之態又未知幾箇浚景輩姑皆觀望冀倖於恩法之間而伺釁復肆必將倍蓰於已然豈不大可懼哉目今大義莫先乎辨聖誣辨誣之道無他必從凶窩之綻露者嚴加査覈輒隨奸徒之現發者不少饒貸則雖或有漏脫於恢網者亦庶幾少知懲畏不復如前跳踉則朝著淸明之象自此可期也仍伏念臣於見職瘡疣百出始以不言而被論又以違召而置對自顧罪戾則深不但僨誤而止匪怒之敎曾不移時放釋之命繼降自天臣且惶且感至今靡措臺端一步卽臣訟愆之地何敢以言責自居有所論列而國賊不可不討本志不可不暴敢申未徹之疏辭冀蒙聖明之鑑諒而因仍蹲冒斷無是理伏乞天地父母將臣所帶職名亟賜鐫免因治臣瀆擾之罪以肅朝綱千萬幸甚省疏具悉明諭之靳降正有如金銑宋文述者尙迷向牖不然則筵敎咸聽渠曹烏得免反坐之律乎爾是隨風逐浪者流何足深誅而王言示信當如金石姑待左右相重卜日筵話之自下次次播告備知其幾皆聞知然後章疏間輕用這一字者以其律反坐一以爲生道殺人之方一以別人人鬼鬼之分爾則特念爾家勳戚之舊姑不處分給暇三年於江外舊榭每年突誦一經令畿伯狀聞過三年後又令內閣還付抄啓都捧三經之講而不錯則啓稟分揀否則還送肄讀而分付銓曹分揀前以未釋褐例施行官案付標
정조 19년
敎忠淸監司柳焵書王若曰統列郡而方岳爲重實難其才中八路而湖藩最要誰膺是任蓋亦心簡攸屬豈徒僉擧詢同念湖西百濟舊疆卽我東一大都會饒山澤之利熙熙乎安其業而樂其生聞君子之風彬彬然依於道而游於藝秪緣敎迪之術寢弛或貽顓蒙之譏矧又旱潦之災頻仍擧有飢困之患是誠在我每欲囿民生於太和之中共理惟良疇能宣王化於來旬之際惟卿傳家忠孝餘事文華翺翔乎玉署銀臺固已聲譽之素著周流於西符北鑰抑亦機務之熟諳勅雅操於芬華之場厥有所守別利器於盤錯之地何適不宜玆授卿以忠淸道觀察使兼兵馬水軍節度使巡察使公州牧使卿其祗服寵章往宣德意念澤鴻之失所莫云麥秋之稍登勉農鳸之興功尤合棠陰之徧惠富而方穀克體重宸作成之衷公能生明寧忽三考黜陟之政其他已例之可考何待申請之每勤於戲誦寅陛之訓辭固知天不違於咫尺寬丙枕之顧慮佇見人自得於湖山故玆敎示想宜知悉知製敎崔光泰製進
정조 19년
乙卯五月二十五日午時上御重熙堂左承旨禮曹判書入侍時行左承旨洪義榮假注書趙台榮記注官金錫泰金良倜行禮曹判書閔鍾顯以次進伏訖上敎鍾顯曰咸興本宮擧行凡節何以磨鍊乎鍾顯曰永興本宮追躋禮成之後移安室不無狹窄之慮而改連事體至重且大臣意則安排祭床陳設祭品之際善爲擧行則足以周旋而至於別大祭則前頭雖爲修理之時擇吉之際勿令相値恐爲便當矣上曰依爲之鍾顯曰永興本宮傍近里民年前俱蒙特恩永免雜役至於執事儒生輩其所效勞有異他人而自前無許頉之規不無向隅之歎此亦一依宮底居民例分付該道該邑還戶雜役竝令頉免何如上曰依爲之鍾顯曰永興本宮執事儒生自今爲始皆當以璿派後裔差定而其前他儒生之積年效勞者一切退去或恐爲抑鬱之端此則道臣與地方官相議擇其最久者從願區處似好故敢此仰達矣上曰依爲之鍾顯曰德原府濱海居民以漁業爲生而所謂防簾當初則多至數百坐矣近年以來魚利漸少簾數轉減而均廳稅納則一依前摠故每多白徵之弊年前因奉命禮堂之筵達蒙允行會本道使之隨起納稅自此以後一依簾數收納民得安業而及至前春自本道不爲減給如前還徵甚至爲隣族替當之弊云隨起納稅之只行於兩年旋又廢閣者或由於均廳稅入漸縮之致而事係民隱合爲變通分付道臣往復該廳從長善處俾沿海窮民不至失所恐合事宜故敢此仰達矣上曰依爲之出擧條鍾顯曰咸興府有彰義祠昔在顯廟朝丙午因道臣閔鼎重陳聞以壬辰倭亂時本府昌義及殉節人贈兵判柳應秀等十二人建祠于武廳之北官給祭需春秋享祀貤贈之典同時竝降而先正臣宋時烈又記其祠宇盛稱其忠節是其上蒙聖祖之褒嘉下得先正之發擇至于今北路人士欽仰榮幸而獨以其享祀凡節爲一邦武士所主張故尙不得與鏡城之彰烈祠會寧之顯忠祠均被恩典實爲百餘年抑鬱之端今若特宣恩額樹之風聲俾北人有所聳勸激動則恐有光於昭代褒忠之盛典故敢此仰達矣上曰依爲之鍾顯曰臣纔以咸興府彰義祠賜額事陳達蒙允矣永興府又有精忠祠爲贈參判金慶福贈僉正李夢瑞妥侑之所而壬辰倡義之功俱甚卓然往在肅廟朝乙卯歲創建是祠朝家褒贈之典亦在同時而尙未請額及此歲甲之三回永之人士顒望恩典有倍他年此亦依咸興例一體宣額恐爲聳勸之方矣上曰依爲之扁額竝令道伯書之揭板亦令道伯主管擧行今年本道使星之廚傳民邑之爲弊甚鉅京司官吏勿爲下送而永興精忠祠之創建在於去乙卯褒贈祠中之人亦在同年云其所示意宜有自別揭板日降香祝致祭祭文卽令知製敎撰進與擇日行會同爲下送獻官則以道內侍從守令爲之宣額日竝行事分付可也鍾顯曰咸興彰義祠竝享義士十二人外又有表表可稱者八人建祠之後竝記事蹟揭于廡額則八人者雖未配享俱合褒奬而其中佐郞文德敎則先朝壬戌因相臣陳達特贈都承旨部將朱應武亦贈兵議而此外直長文黿參奉柳應春司果韓謐生員崔德益儒生李彦通皆未蒙贈職之典柳繼男則以首享之人贈兵判應秀之子捐軀就義尤爲可尙此六人一體施以贈職之典恐合於褒忠奬節之方故敢此仰達矣上曰依爲之鍾顯曰今年諸道孝烈狀聞中惟咸鏡一路不爲修啓而臣之今行南關人士以孝烈轉聞呈狀頗多雖未及遍探實蹟然於其間亦有營邑文狀之成軸闔境公議之咸稱者而朝家激勸之政尤當加意於遐陬臣意則以此文狀自臣曹關問該道採其實行拔其最尤趁卽啓聞以爲今年內分等覆奏之地恐宜故敢此仰達矣上曰依爲之鍾顯曰昨年九月各陵風落木及木根摘奸後犯科陵官自臣曹覆啓請罪而其中獻陵兩官則以其幅圓之闊大斫根之新舊相雜特令依施陵官例只削其任而執頉斫根則徐徐區處後有更稟之命矣臣於月前已聞其盡爲區處故敢此仰達矣上曰然則計仕其餘諸官一體計仕可也出擧條命書傳敎曰承旨前望單子入之待下批與違牌承旨牌招察任命退諸臣以次退出
정조 19년
乙卯五月二十五日酉時上御重熙堂坐直承旨入侍時行左承旨洪義榮假注書洪奭周記注官金錫泰金良倜以次進伏訖上曰左副承旨入侍出榻敎賤臣承命出與左副承旨李儒慶偕入進伏上命儒慶書公事判付訖命書傳敎曰刑曹堂上前望單子入之待下批待開門牌招察任又命書傳敎曰重臣久未見之病勢可强乎判敦寧見窠行司直尹塾除授牌招察任又命書傳敎曰近來此重臣之强覓不當引之處義隨除輒欲規避事體所在不容若是況今日來待闕外之處義又云何許嫌端乎判義禁鄭好仁罷職又命書傳敎曰判義禁前望單子入之待下批牌招先開坐後謝恩上曰新除授判義禁果已承牌而諸堂亦爲來會本府乎知入可也賤臣承命出回奏曰未及來待云矣上命書傳敎曰金吾職任無非嚴急則雖曰時囚捧供及決杖開坐事屬循例因前判堂之格外引義徒煩終日之酬應今於差代出牌之後夜漏將下敢以未及來待爲奏本府都事當直都事上經歷竝令該府拿問勘罪新除判金吾及至今息偃在家之諸堂亦爲遞差又命書傳敎曰金吾堂上前望單子入之待下批牌招今當夜深明日開坐又命書掌令張錫胤疏批訖上曰掌令張錫胤牌招聽批出榻敎仍命退承史以次退出
정조 19년
兼都承旨李祖源病行左承旨洪義榮坐行右承旨洪仁浩坐左副承旨李儒慶坐直右副承旨兪漢寧坐直同副承旨未差注書二員未差假注書洪奭周仕具得魯仕直事變假注書柳聖儀仕
정조 19년
兪漢寧以都摠府言啓曰今日入直內三廳武兼禁軍及軍兵等中日習射請出標信傳曰知道
정조 19년
洪義榮啓曰新除授同副承旨李鼎德時在慶尙道慶州地斯速乘馹上來事下諭何如傳曰許遞前望單子入之待下批牌招察任
정조 19년
洪義榮啓曰前假注書具得魯仍察廳任何如傳曰允
정조 19년
傳于李儒慶曰左副承旨入侍
정조 19년
傳于兪漢寧曰推考房承旨入侍
정조 19년
洪仁浩啓曰判義禁鄭昌順牌不進推考傳旨今方捧入而開坐命下之後如是違牌不卽擧行事甚未安更卽牌招何如傳曰若有辭疏捧入否則更卽牌招察任諸堂先會時囚捧供如靈巖等事關飢口事以口招嚴問捧供待判堂出仕擧行在外堂上許遞前望單子入之待下批亦爲牌招參坐
정조 19년
知義禁前望單子入之李致中落點
정조 19년
以判義禁鄭昌順再牌不進推考傳旨傳于洪義榮曰晝筵縷縷夜批齗齗者豈特爲重臣地也一則爲國脈一則爲世道謬習成痼有非一葦可抗姑稽反坐之典更示申令之意大抵這一字是豈輕加於人者誠有其然之跡則亦豈一番疏彈所可了當者以是之故朝象日卑人心日狃說之者容易聽之者恬嬉此俗未改此風不革將使國不得爲國人不得爲人近來一二章奏卽梗化亂紀之一端治不從欲有如是矣特批於前望待朝而屢召者急於矯弊不憚酬應之憊煩在重臣道理豈可一味違傲事體所在極涉未安判義禁鄭昌順京畿水使除授使之當日辭朝時任水使遞付京職
정조 19년
兵曹口傳政京畿水使鄭昌順單付
정조 19년
備忘記京畿水使鄭昌順下直長弓一張長箭一部片箭一部筒兒一箇賜給
정조 19년
判義禁前望單子入之邊得讓落點
정조 19년
以知義禁李致中牌不進推考傳旨傳于洪仁浩曰更爲牌招
정조 19년
傳于洪義榮曰正言趙得永情勢似然本職許遞
정조 19년
傳于兪漢寧曰京畿水使入侍
정조 19년
以持平李基慶牌不進罷職傳旨傳曰只推
정조 19년
吏曹口傳政事金持默爲知敦寧
정조 19년
兪漢寧以壯勇營言啓曰禁衛營鄕軍今已上番弘化門入直將官軍兵來六月初一日與禁衛營將官軍兵待標信替代之意敢啓傳曰知道
정조 19년
兪漢寧以訓鍊都監言啓曰銅龍門入直及集賢門入直本局軍兵以鄕軍依前替代事自禁衛營草記矣銅龍門軍五十名集賢門軍十五名來六月初一日與禁衛營鄕軍待標信替代出直而銅龍門軍五十名本是金虎門加入軍集賢門軍十五名本是廣智營加入軍矣今旣替直則事當還入本處而軍兵去就不敢擅便何以爲之敢稟傳曰依草記施行可也
정조 19년
兪漢寧以禁衛營言啓曰來六月當十二番後部中司屬慶尙右道五哨軍兵逢點實數五百十七名已爲點閱整齊來六月初一日與弘化門入直壯勇營步軍集賢建陽銅龍等門入直把守訓鍊都監軍竝待標信替直而前已集賢門出來新營入直把摠及該哨官領率替代輪回入直新營南別營火藥庫依前分排入直集春營入直守禦廳鄕軍替代之意敢啓傳曰知道
정조 19년
兪漢寧以禁衛營言啓曰來八月當十二番後部右司屬慶尙右道三哨左道二哨合五哨軍兵來七月二十五日京中逢點依例準二朔立番而依前定奪每哨以一百名磨鍊其餘一百三十五名竝資保收布上送之意本道監兵使處預爲知委何如傳曰允
정조 19년
兪漢寧以御營廳言啓曰本廳來六月七月兩朔應立後部後司屬黃海道五哨軍兵五百十七名今已逢點整齊矣六月初一日與新營入直京標下軍入東營入直摠戎廳標下軍集春營入直守禦廳標下軍替代立番之意敢啓傳曰知道
정조 19년
兪漢寧以御營廳言啓曰本廳來八月九月兩朔應立前部後司屬慶尙右道五哨軍兵七月二十五日京中逢點八月初一日與後部後司軍兵當爲替代立番而依定奪每哨以一百名磨鍊後其餘一百三十五名竝資保收布上送事本道監兵使處知會之意敢啓傳曰知道
정조 19년
兪漢寧以賑恤廳言啓曰東部新設契任掌李廷旭今月二十五日本洞路傍得三朔遺棄男兒同里居良女張召史欲爲收養中部漢原東邊契任掌鄭五壯今月二十五日本洞路傍得一歲遺棄男兒同里居良女李召史欲爲收養貧不自食皆願受料告于本部自各該部同日牒呈故依節目竝爲給料使之乳養之意敢啓傳曰知道
정조 19년
洪仁浩以刑曹言啓曰因印信僞造罪人金熙明日次啓目判付內日次訊推事曾因一判堂所奏心以爲是其後意謂依定式次次訊問矣觀於今日日次公事之入啓而諸囚之一時施刑可以推知卿之筵退在於午間則一二時辰之內何以次次發問目捧供乎其不能遵守定式之委折首實草記事判下矣取考本曹文書則己酉閏五月因大臣筵奏有日次罪人雖至翌日又翌日次次訊推文書亦爲次次修入事定式之下敎矣同年十二月因日次啓目判付又有死囚數多次第訊推動費數日如是則一月六推將無如式而外此諸堂備員時堂郞分掌考覈商量擧行之判付而其後本曹擧行無論罪囚多少每於當日內修改故昨日諸囚臣等不能遵守定式次第訊推蹈襲謬例同時擧行致煩首實草記之命臣等不勝惶恐震懍之意敢啓傳曰追後之定式卽當初定式之餘意也看作兩件有此分疏卿等事極爲駭然此後一依定式擧行如値囚多之時則堂上與郞官一員分坐訊推切勿如前一時竝打可也
정조 19년
兪漢寧以義禁府言啓曰刑曹啓目判付內參坐銜枚之曹郞一竝令該府拿問處之事命下矣當該刑曹郞廳洪相五丁志德李得養金洪運李承默朴宗羽等今方待命竝卽拿囚之意敢啓傳曰知道置對府郞曹郞令該曹口傳各別擇差相換可也
정조 19년
兪漢寧以義禁府言啓曰慶尙道善山府定配罪人趙岱配案爻周咸鏡道鏡城府充軍罪人李喆純竝放送事分付各該道臣之意敢啓傳曰知道
정조 19년
兪漢寧以義禁府言啓曰刑曹啓目判付內當該査官拿問嚴處事命下矣當該査官漣川縣監李可運時在任所云依例發遣府羅將拿來何如傳曰待待命拿囚可也
정조 19년
兪漢寧以義禁言啓曰金堤前郡守成範鎭拿覈定罪益山前郡守南志彧拿問處之事傳旨啓下矣成範鎭時在任所南志彧下去忠淸道陰城地云依例發遣府羅將竝拿來何如傳曰待待命拿囚可也
정조 19년
洪仁浩以義禁言啓曰時囚罪人趙時淳拿致府門外嚴加決杖投之絶島事命下矣趙時淳拿致府門外嚴杖一百後慶尙道南海縣絶島定配而以判付內辭意具罪目依例發遣府羅將押送配所之意敢啓傳曰知道
정조 19년
司憲府啓目刑曹判書李得臣參議金載翼等緘辭從重推考罪各杖八十竝只收贖李得臣段係是二品職上裁何如奉敎依此律施行爲有矣李得臣段儀減一等金載翼段功減一苧爲良如敎
정조 19년
禁府啓目禁府都事李光德林淵浩沈廷秀等原情云云傳旨內辭緣泛稱遲晩竝只刑推得情何如啓分揀放送爲良如敎又啓目喪人李明淵原情云云問目內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓其矣供語戛戛難解更捧口招以爲明知事實後勘律之地爲良如敎
정조 19년
禁府啓目興陽監牧官朴萬億原情云云傳旨內辭緣泛稱遲晩刑推得情何如判付啓除刑推議處爲良如敎又啓目堤川前縣監李良會原情云云傳旨內辭緣泛稱遲晩刑推得情何如判付啓除刑推議處爲良如敎又啓目承政院假注書趙台榮原情云云傳旨內辭緣泛稱遲晩刑推得情何如判付啓除刑推議處爲良如敎又啓目抱川縣監徐理修云云傳旨內辭緣泛稱遲晩刑推得情何如判付啓除刑推議處爲良如敎
정조 19년
敎京畿水使鄭昌順書王若曰人有格言燥濕夷險之莫非命天無棄物雨露霜雪之都是恩肆將三道統禦之權庸示重宸拂拭之眷惟卿人推鍊務位躋崇班三十載之立朝踐歷則遍南北道之按節委毗也深軒軺滿門每念盈盛之戒簪筆有子常期式穀之譽邇來諫書之屢登不啻官謗之自速抨彈相續人或謂之滄浪記錄彌勤予則費乎拯拔金吾之銜重畀要開進身之階玉汝之意尙存曷爲洗垢之道眷玆一隅桐岳寔摠三路舟師控神京而爲要衝地稱湖海襟帶鄰沁都而作唇齒職專舳艫儲胥惟其民社之俱兼政宜裘帶之得重玆授卿以京畿水軍節度使兼三道統禦使喬桐府使卿其秪服寵命務盡治規卿月班中莫謂外補之歎晏海樓上應切北望之懷故玆敎示想宜知悉修撰官洪仁浩製進
정조 19년
判中樞府事李命植疏曰伏以臣當退之義必退之懇已悉於前後疏中而只緣臣辭拙誠淺尙今跼蹜於簪紳之列上愧前修下羞當世此何人哉夫人臣事君惟義是視義在當退而不退則是失其義也何謂有當退之義也禮經之年至則當退也情地之難冒則當退也疾病之已劇則當退也可退者非止一端而淟涊遲徊鍾漏不休失其事君之義在聖朝扶義長廉之治豈或使臣自底於壞義沒廉之科而況如臣一無可取又重以壞義沒廉也則聖明亦何所惜於臣而不許其揮斥之鐫削之耶至於必退之懇卽臣之私也臣性本迷滯行又疎坦自謂秉執當嚴名義至重捨此則無以藉手而立於世褊心莫化與物多忤視聽旣廢罕與人接老益涼踽萬念俱灰而忽當重務跨歲蹲冒畢竟僨誤勢所必至中夜興思未嘗不三復發歎於知止之訓矣臣旣有當退之義加之必退之情而特以聖眷彌隆兪音尙靳遲留泯伏以致公私狼狽而後已則其於聖朝衆生之德曲遂之仁果何如也臣愚死罪恐不能無憾於天地之大也且況近日病勢陟劇㱡㱡床褥不省人事如是而尙可能看詳文簿照管機務以爲供仕之計乎臣若嫌於屢控不更陳暴則雖日月之明亦何以畢燭臣情之若是切急也哉休致之典亦係恩命臣固不敢復事陳情而若蒙兼管諸任之亟賜解免得就優閒亦可以扶護殘喘支過餘日平昔之志庶獲少伸塵刹之報敢忘他生伏乞聖慈矜念而快許仍勘臣洊瀆之罪以肅朝綱焉臣無任云云答曰省疏具悉朝廷宜求老成人所以不能副所請勿辭行公
정조 19년
判敦寧府事尹塾疏曰伏以華京進爵籌添萬壽沛殿躋享慶流百世聖孝冞光於前後輿情均歡於中外如臣螻蟻之殘喘不生不滅嵩呼之班駿奔之列一不能隨例呈身只自仰首北向呑聲雪涕而已伏念臣百不一肖最居人下誤恩荐加驟躋崇班人微而器濫福溢而災至支離一疾六年于玆始於數歲猶或望復明之有漸到今月添歲加無復伊前之所望矣時或魂精鯈忽重入脩門仰瞻耿光恭承天語蹶然而驚起惝怳髣髴若有所得眞所謂夢見君王覺後疑者也到此臣心哀且戚矣惟我天地父母以臣一縷之猶存特出中批收臣簪履之賤畀臣敦府之銜宣以久不見之諭天牌儼臨召命鄭重百回奉讀數行被面臣若有一分强疾之勢則固當扶策疲癃少伸叩謝仰答山海之隆恩而其於無可奈何之地何哉所可叩心而飮咽者以臣埋沒之名復宣陽明之界著于政案登諸朝紙使大小臣工知臣尙在顱趾之列聖眷所及昊天罔極將何以糜身析骨以報萬一乎哉顧臣癃痼一切官職固非可論且臣敦寧已替前後屢除輒皆依例呈遞今又見職不可一刻仍冒敢陳短章略暴危懇伏乞聖明俯察臣悲苦之情當遞之義特許鐫改以存淸朝之公格以安病伏之私忱千萬伏祝臣無任云云答曰省疏具悉念卿而召卿卿不能自力進身悵甚悵甚所帶之職例在應遞之科許遞卿子令該曹口傳甄擬使之代卿從審卿須安心調理
정조 19년
判義禁鄭昌順疏曰伏以臣昧聖訓擇里之智乏古人識叛之鑑以致人言之罔測頃有短疏之自引此不過略陳凶賊相知之本末仍及微臣痛恨之情實世有公心庶幾見諒今此堂疏反執爲辭愈出愈憯更無餘地同朝之間何其不相諒之甚耶噫彼浚賊之爲浚賊惟其國邊之自托所以世人之見欺自托云者假托之謂也許多矯誣之凶圖藉弄之逆節皆從假托中醞釀從古凶逆本自如此臣之前疏欲明其作賊之根柢自恨其逆折之未早而末乃曰窮凶極惡云則上下文勢一覽可知今乃截去自托之句單拈國邊之字必欲歸諸陰護之科是何看文之不審而斷人之容易也天下之惡一也辨誣之忱神人齊憤沬飮之痛擧國同情而臣乃橫被憯毒之目實爲冤悶之極率發黨伐之言欲解疑阻之惑此固專指院啓斥臣陷害之語何關近日懲討之論而牽引湊合以作微臣添罪之端情志之不相孚乃至於此也堂疏所論諸般條列皆是人臣之極罪有一於此湛滅猶輕摠以歸之擬諸一身逆不問久近俱謂臣黨窩事不問有無皆爲臣罪案極口盡意惟事搆捏婦孺之所不信而儒臣言之臣誠舌呿魂遁不知所以自措人臣遭彈自古何限而駭怖危辱未有如臣之遭罹也噫其甚矣此固不可以事理是非有所較辨惟有叩心籲天直欲溘然而不可得矣及奉聖批之下恩敎之屬於臣者凡八十有餘言而諒臣口業之病根燭彼註釋之驅勒知臣罪臣天日在上字字恩言銘肝鏤肺擎讀未半淸血被面父子相對首頓口頌闔門感泣不知死所雖使臣自爲之辨何以加此臣將奉戴恩旨歸死田里以爲自靖之地耳臣平生謹拙一朝僇敗靡惡不加靡罪不有一縷殘喘四受鋒鏑若欲鳴暴危言層加更何敢爲自辨之言只當含冤呑聲朝夕待死而已昔人有言凡人有冤大聲疾呼涕淚告訴雖知其哀而哀猶未極及其聲渴淚乾口噤目閉未見其哀而哀始爲極今臣哀呼實類於此逬伏城外恭竢嚴譴又聞臺臣之疏全襲儒臣之論臚列攻斥亦極非常伏地震懍求死不得此際金吾除旨忽下夢想之外手奉華誥首稽庚牌徊徨跼蹐有隕如瀉荐違召命尤增死罪伏乞聖明勘臣罪犯以快人心削臣朝籍以安賤分千萬幸甚臣無任云云答曰省疏具悉已命外補矣
정조 19년
副司直曺允大疏曰伏以臣根植孤弱性質疎戇依無墻壁材本樗櫟而所仰恃者惟我聖明耳猥蒙雨露之恩遽躋金緋之班華貫膴仕內外兜攬驟躐無漸洪造若偏負乘致寇理所必至過福招災臣亦自知迺者金銑之疏出矣嗚呼臣之無似最居人下苟欲就事而論何患乏辭而今以無理之說謂人可誣其亦不思甚矣臣之事我殿下幾滿二紀亦嘗周旋於近密之列則臣之本末長短淵鑑亦已俯悉而又於言者之批諭之以䵝昧責之以黨伐至有問啓之命必欲昭晰乃已殆若仁天之覆燾萬物慈父之顧復穉子臣何必更費辭說而若其論斷句語中陰附妖賊之目驚痛憤惋寧欲無生噫嘻賊浚妖凶載籍所無爲人臣子必欲沬血者苟有秉彝孰不同情而乃以附之一字容易加之彼雖急於戕臣何其不仁之甚也言固圇而沒捉事有不攻而可破者臣不自言則雖以日月之明亦何以盡燭其虛妄也哉臣於待罪西邑也賊浚屢有求覓而臣終不應以是積忤厚被詆毁橫做貪饕之謗要作搆捏之資傳播閭里百般交煽其餘架虛鑿空之說無所不至至嗾其從叔之爲臣代者査櫛各庫文簿搜括日用下記期欲吹覓甘心逞毒其計雖幸未售思之尙覺危怖伊時事狀人孰不知而到今傳播蓋復藉藉謂之與賊結冤則猶可着題謂之附賊濟私者其果成說乎彼亦有耳豈不聞知而今乃變幻其虛實顚倒其是非爲世指目之論自不覺其一切相反賊橫之時受其陷害賊斃之後歸之黨附如此事理前所未聞世有公議臣豈容多辨也至若臣疏之遮眼云云此又何謂也臣之聲討乃在沁都遞歸之時最居諸臣疏啓之後罪惡臚列備悉於前矣已陳之說雖未櫛於天聽溯本之論竊自附於忠憤今忽以此謂之塞責者不過欲實其陰附之危言耳疏本尙在一按可覆此亦適足以自見其破綻也至於鄙謗貪聲之說還覺一哂初不指陳勒加題目及夫問啓之日只以傳聞等說漫漶仰對全沒着落以此論人人誰得免臣雖疲劣固不足與之呶呶況且容光之照無微不燭則覆盆之冤何憂不伸第臣自悼者則有之臣之厚受國恩果何如也絲毫莫補而身名僇辱虛舟推盪而家聲汚衊上以累則哲之明下以墜寒素之風負此釁累而終不能自白則跼天蹐地將安所歸悲憤之極生不如死臣情到此其亦慼矣日昨職名之許解洪思所及曲爲臣地感祝之忱銘在心肺噫臣之身遊羿彀受人拳踢只緣名途之太濫未免懷璧之爲罪在臣今日之計惟有永謝朝端避遠駭機庶不至於齏粉而已生逢堯舜豈忍便訣而復起爲人斷無其望瞻望觚稜有淚如瀉玆敢略暴衷懇仰瀆宸嚴伏乞聖慈諒臣情之煩冤察臣言之危苦亟命永刊朝籍俾得歌詠田間則終始生成之澤臣當隕結是圖臣無任云云答曰省疏具悉卿其勿辭行公
정조 19년
忠淸監司柳焵疏曰伏以臣匪才蔑識猥蒙恩造前後踐逷已逾涯分歷遍內外絲毫莫報居常愧懼若隕淵谷乃於千萬夢想之外伏奉湖臬除旨臣誠驚惶感激不知所以自措也噫朝廷官爵孰非難愼而方岳之任事面自別風化之所由黜陟之所係其責任之重爲如何哉惟彼錦南一方視諸路尤爲緊重蓋其土地民物可方於嶺湖山川風俗最近於畿輔苟非才猷足以彌綸一道威望足以憚服列郡則莫宜居之況當荐饑之餘民業凋弊穀簿匱竭此時鎭撫生息之道雖古之良二千石實難措手乃以如臣已試蔑效之蹤使之坐於布政之司委以宣化之任畢竟僨誤臣實自知是何以異於敎蚉䖟以負山責駑駘以千里乎促敎有命而百爾思量承當無路玆敢冒入文字仰瀆崇嚴伏乞聖明諒臣不稱之實亟賜鐫削以重藩寄以安私分不勝大願臣無任云云答曰省疏具悉卿其勿辭往欽哉
정조 19년
慶尙監司李泰永疏曰伏以臣猥陳不稱之實未蒙體諒之恩催促有命行將陛辭矣竊有區區私懇之冒籲者臣之父母墳山在於京畿廣州地距過路不過爲數里許曠省之餘又當遠離松楸入望雨露增感而王程有限不敢擅便玆敢略入文字仰瀆崇嚴伏乞聖慈俯賜鑑諒特許臣歷入榮掃俾伸至情焉臣無任云云答曰省疏具悉卿其依所請歷省
정조 19년
正言趙得永疏曰伏以臣之一門八口獲延視息得有今日伊誰之賜太陽至明猶遺照於戴盆而如臣慙慟惟我殿下洞燭之甘雨雖潤難爲春於枯木而如臣僇廢惟我殿下復起之臣欲訴情私至恫塡胸欲說洪造血涕交頤臣父之有罪無罪已蒙聖鑑之俯照而不幸身名一敗訛訕四起人言竟招於汚衊私心莫暴於䵝昧明珠之謗殆甚吹毛嬰金之律自分滅身洪惟我殿下恩推念舊政懋伸枉傅生於無生之地貸死於必死之所始也庇覆之德山高海深終焉昭晢之敎霜嚴露滋字字恩諭逈絶千古雖使臣父自鳴其冤何以加此噫情有崩迫賴人昭釋則尙感窮途之義伊況受君之賜乎身陷大戾荷天曲保則輒稱再造之德伊況活父之恩乎今日北面我殿下者孰不被拯濟生成之澤而夫豈有如臣家之偏被諸臣所未被之異渥曠典南土薄譴餘生保一縷之喘北地移配歷路接兩親之顔之恩之德更何所蘄而幸際千載一遇之會天祐宗祊六慶咸湊岡陵松柏頌我慈德禽蟲草木囿我和氣環東土跂行喙息之類莫不鼓舞振作於瑞日祥風之中而旁流之澤亦及臣父肆赦之命至煩特敎十行溫綸藹如陽春諒本情於靡他喩之以見欺推仁政於孝理寵之以及老其包涵之德意矜恤之恩言足以孚豚魚而感木石雖糜臣之身粉身之骨世世生生爲犬爲馬何以少答我殿下天地罔極之德乎臣之祖父祖母年迫八耋膝下無他子女只有臣父一人及臣父之自謫而歸執手痛哭如見九地之人離違之私恨未暇相訴曠絶之聖恩迭先誦道臣之闔門老幼北望稽首瞻天祝日不知死所嗚呼臣三世一朝衣君食君頂踵毛髮皆歸陶甄臣祖特荷隆知位躋崇班臣以蒙騃不幸登第猥忝講製之列偏沐作成之化恩榮極矣涯分踰矣人忌鬼猜理必無幸至使病父糊口之許竟媒人臣難瞑之誣儻非我殿下至仁至慈無幽不燭之德臣父何以得保軀命生還故土而臣之祖父祖母以崦嵫垂暮之年亦何以復見臣父之面乎殊恩所及旁觀亦泣臣雖頑然尙具彝性興言及此只有聲淚之交逬抑將何辭爲說形容其隕結之忱也哉臣竊自念不忠不孝命途畸窮仰而不能體聖上曲保之眷俯而不能贖臣父罔測之罪猶復飮啄起居宜死不死特一家國之罪人也情旣臲卼跡又滓釁冠冕靑春形影永阻觚稜紅雲夢魂徒勞自分爲明時之棄物居然五年于玆矣不意聖度寬大無物不遂若臣累廢仰辱甄錄薇垣寵除特點前望華誥臨門擧家顚倒殆若蟄蟲之聞震雷陰崖之覩白日古人所云前恩未償後恩復至者政謂臣今日遭遇也離池登嶺卽臣之至榮也蹈湯赴火亦臣之素忱也包羞忘廉有命卽膺揚揚彈冠自同無故知臣者諒之以竭蹶不知臣者責之以唐突臣情到此吁亦悲矣死生夷險旣一聽於造化筋力奔走敢自擇於燥濕而第臣於見職非但人器之不稱竊有所私義之難安者臣之內舅故吏曹判書臣李潭姓名二字插入於兩司合啓能賊罪惡臚列之中矣臣於合啓聯參之時詣臺而手寫登筵而口奏則不獨臣私情之萬萬傷痛豈不有欠於大聖人敦倫之政乎官職去就非所可論昨違嚴召冞增罪戾此際臣母素患胸腹之病挾感添劇食飮全廢藥餌罔效臣方寸煎灼實無離側供仕之望玆敢冒進血懇伏乞天地父母俯垂諒察將臣職名特許鐫汰仍命選部勿復擬臣於臺望以彰聖朝敦尙風敎之德亟治臣瀆擾之罪以昭法紀以便救護焉臣無任云云省疏具悉勿辭救護
정조 19년
乙卯五月二十六日辰時上御重熙堂左副承旨入侍時左副承旨李儒慶假注書洪奭周記注官金錫泰金良倜以次進伏訖上曰右承旨左副承旨入侍賤臣承命出與行右承旨洪仁浩右副承旨兪漢寧偕入進伏訖上命書傳敎曰公事酬應也皆看閱呼寫判付矣殺獄文案中結案之囚以重獄體之意使承宣讀奏今番刑曹囚金鳴漢事亦然以其未嘗看閱之故只聽讀奏誤認辜限有該堂處分之命矣追聞事狀不然處分傳敎爻周前望點下勿施事分付仍命改書判付訖命書榻敎曰憲府臺諫牌招刑曹堂上推緘傳旨承受又命書榻敎曰判義禁前望單子入之待下批牌招先開坐後謝恩又命書傳敎曰口招則如無判堂不得擧行而決杖則雖以凡堂上例爲擧行云趙時淳決杖不待判堂出仕令開坐堂上先爲擧行事分付該府又命書傳敎曰判知敦寧例從資級陞降且於傳敎以判敦寧書下則傳旨以知敦寧擧行極爲駭然當該坐直承旨及注書從重推考仍命退承史以次退出
정조 19년
乙卯五月二十六日未時上御誠正閣京畿水使入侍時同副承旨兪漢寧假注書具得魯記注官金錫泰金良倜京畿水使鄭昌順以次進伏訖上曰水使進前昌順進伏上曰卿之所遭已盡諭於批旨及傳敎中而欲爲區處故特命外補下往以過可也昌順曰臣之所遭卽臣之罪也臣若不知浚賊則雖百人嫉之其如臣何哉今番人言亦臣自取而重入此地仰瞻天顔臣雖退塡壑更無所恨矣臣自渠編髮同閈相親而臣之一事渠之一言實無相干相聽者矣上曰以外面觀之居在比鄰臭味相近烏得免人言乎不知卿者以是指目容或無怪而彈卿論卿何患無辭而附麗偉簡等說是豈着題一字之律尤豈容易議到者耶非爲卿一人地爲世道爲國脈也蓋今番事可謂自取狼狽卿之口業異於人矣昌順曰莫非臣罪臣自立朝以來未嘗被臺彈行年七十名位已極擬於明春上章乞骸歸休田廬矣決志不早致此狼狽莫非命數也上曰黨與之罪卿之都擔着則不可知者矣昌順曰故判書李宗城乙亥以後筵奏曰自今及死之年皆殿下所賜云正臣今日道者也命退承史以次退出
정조 19년
兼都承旨李祖源病行左承旨洪義榮坐行右承旨洪仁浩出送闕外左副承旨李儒慶坐直右副承旨兪漢寧坐直同副承旨未差注書二員未差假注書洪奭周仕具得魯仕直事變假注書柳聖儀仕
정조 19년
洪仁浩啓曰大司憲李義弼未肅拜執義嚴耆掌令鄭毅祚持平李基慶鄭魯榮呈辭掌令一員未差監察茶時之意敢啓傳曰知道
정조 19년
洪仁浩啓曰御營廳將官來言今日本廳軍兵日次私習云矣敢啓傳曰知道
정조 19년
傳于洪義榮曰江原監司忠淸監司慶尙監司留待
정조 19년
傳于兪漢寧曰軍士房承旨入侍
정조 19년
傳于兪漢寧曰留待監司入侍
정조 19년
備忘記慶尙監司李泰永江原監司李秉鼎下直各長弓一張長箭一部賜給
정조 19년
吏曹口傳政事尹玄錫爲引儀刑曹正郞洪相五工曹佐郞黃俊彦相換刑曹正郞丁志德漢城庶尹韓弘裕相換刑曹正郞李得養東部令金絅采相換刑曹佐郞金洪運校書校理尹最彦相換刑曹佐郞李承默工曹佐郞權思浩相換刑曹佐郞朴宗羽監察權太應相換禁府都事李光德恭陵令李周斌相換禁府都事林淵浩監察李柱溟相煥禁府都事沈廷秀濟用奉事金圭容相換
정조 19년
兪漢寧啓曰臣與右承旨洪仁浩伴直矣纔已出送闕外伴直無人左副承旨李儒慶所當牌招而拘於廳規不得請牌何以爲之敢稟傳曰牌招
정조 19년
兪漢寧以兵曹言啓曰禁軍來秋冬等都試因政府及本曹有故不得設行今已過限矣在前如此之時有仍停都試代行祿試射之例今亦依此擧行何如傳曰允
정조 19년
洪義榮以禮曹言啓曰咸興彰義祠永興精忠祠宣額事命下矣額號令藝文館撰出何如傳曰不必撰進以前稱之號書揭扁額事分付道臣可也
정조 19년
兪漢寧以刑曹言啓曰因僞造傳敎罪人金千龍日次啓目各別嚴刑絶遠島中勿限年爲奴事判下矣依判付罪人金千龍全羅道珍島郡金甲島爲奴定配而待拷訊限滿各別嚴刑後押送之意敢啓傳曰知道